[{"text_idx": "#000000", "text": "Mitmesuguseid so\u0303numeid muusikailmast. Veebruar 2019."}, {"text_idx": "#000001", "text": "U\u0308levaade veebruaris ilmunud muusikaga va\u0308hem vo\u0303i rohkem seotud artiklitest. Miks Kanye West muudkui kohtus ka\u0308ib; kuidas sattus suvaline lugu Jaapani edetabelisse; mida po\u0303nevat korraldatatakse Venezuelas; kuidas vanamehed italodiscot kuumaks jagelevad; kas drill Londonis on ohtlikum kui Ed Sheeran Indoneesias?"}, {"text_idx": "#000002", "text": "Paar na\u0308dalat pa\u0308rast seda, kui Kanye West oli 2016. aastal lubanud, et tema album \"The Life of Pablo\" on kuulatav vaid Tidalis, oli see saadaval nii Apple Musicus kui Spotifys. Selle peale po\u0308o\u0308rdus Justin Baker-Rhett kohtusse, sest teda oli petetud Tidali kasutajaks hakkama. Nu\u0308u\u0308d on selle looga lo\u0303puks u\u0308hele poole saadud, osapooled lahkusid kohtust, makstes ise oma arved. On huvitav ma\u0308rkida, et selle kohtusaaga jooksul jo\u0303udis striimiplatvormide ekslusiiv suurte labelite veto to\u0303ttu peaaegu va\u0308lja surra ja Amazon Musicu toel uuesti tagasi tulla."}, {"text_idx": "#000003", "text": "Loetud pa\u0308evad hiljem kutsuti Kanye kohtusse sama albumi avaloo \"Ultralight Beam\" to\u0303ttu, sest seal kasutatud helisa\u0308mpli eest olla ja\u0308a\u0308nud \"o\u0303iglane tasu\" osaliste vahel jagamata. Loos on kasutatud 4-aastase adopteeritud lapse juttu ja hetkel ei saa keegi aru, millistele vanematele ja mida on lubatud ja kas mo\u0303ni neist lubadustest u\u0308ldse ta\u0308idetud on."}, {"text_idx": "#000004", "text": "Veebruari alguses oli Jaapani Hot 100 edetabelis u\u0308hta\u0308kki 18. kohal ansambli Dinosaur Jr. pala \"Over Your Shoulder\", mis ilmus ligi 25 aastat tagasi. Olukorral puudus mo\u0303istlik seletus."}, {"text_idx": "#000005", "text": "Detektiivito\u0308o\u0308 ja\u0308rel saadi kokku su\u0308ndmuste ahel, su\u0308u\u0308dlaseks osutus internet:\n* 15. aasta eest oli Jaapanis populaarne reality-sari \"Gachinko Fight Club\", milles mainitud lugu regulaarselt ko\u0303las;\n* Billboard mo\u0303o\u0303dab ka ma\u0308ngukordi Youtubes;\n* piraadid laadisid Youtubesse \"Gachinko Fight Club\" jaod, mis levis soovituste po\u0303hjal sadade tuhandete vaatajateni;\n* ajaks kui lugu edetabelisse ilmus, oli piraatsisu maha vo\u0303etud."}, {"text_idx": "#000006", "text": "Marshmellow andis 10-minutilise kontserdi vo\u0303rgupo\u0303hises lo\u0308o\u0308mama\u0308ngus Fortnite, mida ku\u0308lastas u\u0308le 10 miljoni ma\u0308ngija. Hoolimata relvastatud publikust u\u0308htegi intsidenti ei registreeritud. Vo\u0303rreldes raadios vo\u0303i teles ko\u0303lava kontserdi jo\u0303udmisega miljoniteni, seisneb vo\u0303rguma\u0308ngus korraldatud kontserdi puhul po\u0303himo\u0303tteline erinevus vo\u0303imaluses kogu u\u0308ritus kultuuri allaka\u0308igu argumentidel hukka mo\u0303ista."}, {"text_idx": "#000007", "text": "Ajal, kui maailma suurim poistepunt on Lo\u0303una-Koreast, kohtu kainuse asemel otsustavad asjade u\u0308le po\u0308o\u0308bli pahameelepuhangud, u\u0308ks 20. sajandi tuntumaid muusikuid ei saa rahu ka surnuna, koduperenaised kuulavad hiphoppi ja tegutseb Uudo Sepp, on Inglismaal 1000. kuni 17-aastase peal la\u0308bi viidud ku\u0308sitluse tulemusel selgunud, et 67% vastanutest ei lase end viimastest arengutest heidutada ja tegeleb mingil moel muusikaga. Seal hulgas on haridussu\u0308steemist va\u0308ljapoole ja\u0308a\u0308vate muusikavideode valmistamine, biitide keevitamine, plaatide ma\u0308ngimine ja isegi karaoke."}, {"text_idx": "#000009", "text": "Pisikeste piltide litsentseerimisest tulusa a\u0308ri teinud ettevo\u0303te emoji\u00ae tuli lagedale ansambli KISS emojidega, mis annab alust oletada, et hetkel hu\u0308vastija\u0308tutuuril viibiv ba\u0308nd elab dekoratsioonielemendina ilmselgelt kauem kui lavajo\u0303una."}, {"text_idx": "#000010", "text": "Jo\u0303udsalt moemaailma tungiv Justin Beber suutis la\u0308bi mu\u0308u\u0308a terve seeria ta\u0308iesti suvalisi ro\u0303ivahilpe, mida eristab teistest ta\u0308pselt samasugustest erinev logo. Kui elu unistuseks on olnud kentsaka lo\u0303ikega pruunid lu\u0308hkarid, hinnaga 138 taala paar, mille esiku\u0308ljele on ka\u0308rsatatud suurelt \"drew\" logo, siis on jama majas, sest neid pole rohkem saada."}, {"text_idx": "#000011", "text": "Rootsi ettevo\u0303te Amuse on va\u0308lja tulemas teenusega, mis lubaduste kohaselt ennustab saadaolevate andmete po\u0303hjal artisti ja\u0308rgmise poole aasta litsentsitasud ja lubab selle avansina va\u0308lja vo\u0303tta. Kui ennustused ei pa\u0308de, siis artist vahet oma taskust kinni maksma ei pea."}, {"text_idx": "#000012", "text": "Aasta u\u0308ks koomilisemaid juhtumeid leidis aset riigis, mille juhtimisega ei saa hakkama isegi elukutseline bussijuht. Richard Branson ja co korraldasid Colombiat ja Venezuelat u\u0308hendaval sillal kontserdi \"Venezuela Aid Live\", et pu\u0308stinapakate juhtide ku\u0308u\u0308sis vaevlevate Venezuela elanike toetuseks raha koguda ja u\u0308htlasi on humanitaarkriisi toel ja laululaskmise saatel enda maine kujundamine vana briti komme nagunii. Esinesid latiinota\u0308hed ja kohal ka\u0308is u\u0308le veerand miljoni pealtvaataja. Naljaka kokkusattumusena kadus Venezuelas u\u0308lekannet na\u0308idanud telekanalite levi ja mingil po\u0303hjusel jupsis kontserdi ajal ka Youtube."}, {"text_idx": "#000013", "text": "Venezuela pealik Maduro lubas, et korraldab teisel sillapoolel vastukontserdid. Kutsututest ei tahtnud seal keegi eriti esineda, va\u0308lja arvatud entusiastlik Roger Waters, keda keegi pole kutsunud, aga kes saatis kontserdil na\u0308itamiseks sellegipoolest mingisuguse koduvideo. Seda jama vaatas kohapeal paartuhat ku\u0308lastajat."}, {"text_idx": "#000014", "text": "Pikk ja lo\u0303bus lugu, kuidas italodisco staar Den Harrow oli tegelikult va\u0308hemalt kaks meest. U\u0308ks, kes laulis ja teine, kes esines. Ta\u0308napa\u0308evaks on nad u\u0308ks, kes a\u0308hvardab ja esineb siiamaani ja teine, kes mo\u0308liseb ning avaldab va\u0308ga kahtlaseid muusikavideosid."}, {"text_idx": "#000015", "text": "Kokkuvo\u0303te, mis on vahepeal toimunud UK drill muusika skenes. Drill on karm noortega\u0308ngide viljeletav a\u0308hvardusra\u0308pp, milles loetletakse nimesid ja kohti. See on hetkel ainuke UK to\u0303siseltvo\u0303etav z\u030canr, sest seda vo\u0303tavad to\u0303siselt nii jo\u0303uorganid kui osa avalikust arvamusest, to\u0303ena\u0308oliselt to\u0303sisemalt kui artistid ise."}, {"text_idx": "#000016", "text": "Markantsemate na\u0308idetena tohib punt 1011 kirjutada uusi lugusid ainult politsei loal ja Londoni politsei no\u0303udmisel on Youtube eemaldanud ku\u0308mneid videosid, sest drill po\u0303hjustab va\u0308givalda."}, {"text_idx": "#000017", "text": "Kuna Venemaal ei oska noorsugu korralikku muusikat teha \u2013 proovi kuidas tahad, ikka tuleb va\u0308lja moraalselt kahtlane kraam \u2013 on ha\u0308rra Putini ettepanekul alustatud popmuusika toetuste programmiga. Ekspertkomisjon teeb kindlaks, mida noored eelistavad ja riik paneb o\u0303la alla. Ettepanekutele ollakse avatud kuni septembrini. Vo\u0303imalik, et tegemist on ja\u0308tkuga plaanile ra\u0308ppmuusikat rohkem kontrollida."}, {"text_idx": "#000018", "text": "Indoneesia La\u0308a\u0308ne-Jaava provintsis keelati pa\u0308evasel ajal 85 moraalselt mittekorrektse muusikapala avalik ma\u0308ngimine, kuna lood on u\u0308learu tiirased, solvavad ja objektifitseerivad naisi. Keelatud palade hulka kuuluvad Ed Sheerani \"Shape of You\", Ariana Grande \"Love Me Harder\" ja Bruno Marsi \"That\u2019s What I Like\". Kella 22 ja 3 vahel vo\u0303ivad need nurjatud palad siiski ko\u0303lada."}, {"text_idx": "#000019", "text": "The Guardian on koostanud parimate ba\u0308nnitud lugude edetabeli."}, {"text_idx": "#000020", "text": "Internetti pa\u0308a\u0308ses Stasi koostatud subkultuuride ma\u0308a\u0308ramistabel aastast 1985. Ko\u0303ige huvitavam on sealt vahest teadmine, et hallides u\u0308likondades julgeolekuto\u0308o\u0308tajate jaoks olid bluesifa\u0308nnid harilikud parmud."}, {"text_idx": "#000021", "text": "The Conversatsion on avaldanud arvamusloo, kuidas akadeemia ka\u0308gistas jazzi. Pu\u0308stitatakse hu\u0308potees, kuidas elusast tantsumuusikast sai eluvo\u0303o\u0303ras tuimapanemine ja kohustusliku hea maitse komponent pa\u0308rast seda, kui haridusasutustes hakati z\u030canri vastu tundma ko\u0303rgendatud huvi. Selle ko\u0303ige kiuste tarvitatakse jazzi siiski endiselt hea meelega, aga seda lihtsalt ei nimetata jazziks, sest sisuliselt on jazzalbumid ka nii Kendrick Lamari \"To Pimp a Butterfly\" kui David Bowie viimane."}, {"text_idx": "#000022", "text": "The Quietus ja\u0308tkab mo\u0303juagendi to\u0308o\u0308d Venemaal toimuva tutvustamise na\u0308ol, seekord on ta\u0308helepanu all Moskva. Po\u0303hjapaneva avastusena tuleb va\u0308lja, et moskvalased, nagu inimesed igal pool mujal, virisevad asjade u\u0308le, mida nad ei saa muuta ja see va\u0308ljendub ka muusikas. Ta\u0308psemalt on tu\u0308liks Moskva laiuskraadid, misto\u0303ttu on talved pikad ja kliima vilets.\nArtiklile on lisatud mitmeku\u0308lgne muusikavalik, milllest eraldi joonistub va\u0308lja Moskva dronejazz vo\u0303i darkjazz artistide loetelu, mis on po\u0303himo\u0303tteliselt ka\u0308puta\u0308ie inimeste tehtavad sada ba\u0308ndi."}, {"text_idx": "#000023", "text": "Kohe-kohe vaesuse, viletsuse ja piraatluse to\u0303ttu kokku kukkuva muusikato\u0308o\u0308stuse u\u0308ks suuri, Universal Music Group (UMG), teatas, et 2018 esimesed 9 kuud olid nende ajaloo parimad \u2013 vo\u0303rreldes varasema aastaga oli ka\u0308ibe kasv u\u0308le 9%. Ettevo\u0303tte turuosa ilmestab ko\u0303ige paremini, et iga viiest U\u0308hendriikides striimitud loost on kaks Universali artistid."}, {"text_idx": "#000024", "text": "Kuna UMG emafirma Vivendi plaanib 50% UMGst maha mu\u0308u\u0308a, pu\u0308u\u0308avad erinevad investeerimispangad ettevo\u0303tte va\u0308a\u0308rtust hinnata. Siiamaani on ko\u0303ige optimistlikum olnud Morgan Stanley, pakkudes ettevo\u0303tte turuhinnaks 42 miljardit dollarit. See on praktiliselt samas suurusja\u0308rgus U\u0308hendriikide muusikato\u0308o\u0308stuse aastaka\u0308ibega."}, {"text_idx": "#000025", "text": "Apple, millel on raha nagu ratsahobusel sitta, oli no\u0303us, oletatakse, et Spotify, mis on aastaid miinust tootnud, vo\u0303ib hakata so\u0303dima."}, {"text_idx": "#000026", "text": "Spotify ostis kaks suurt podcastifirmat, sest inimesed kuulavad peale muusika ka jutusaateid. Spotify enda hinnagul vo\u0303iks see na\u0308itaja olla 20% ringis."}, {"text_idx": "#000028", "text": "Spotify oli avamas oma putkat Indias, mille peale Warner Music Group (WMG) otsustas jo\u0303udu demonstreerida ja laienemine lu\u0308kkus pisut edasi. Suurtel on Spotifyga oma diilid, mis sisaldavad avansse ja garanteeritud rahavooge. Vastutasuks saab Spotify o\u0303iguse kasutada nende katalooge, et kasutajatel oleks midagi kuulata. Spotifyle sellised diilid ei meeldi, suurtele ei meeldi ja\u0308llegi Spotify hinnakujundus, kasutaja kohta teenitakse liiga va\u0308he. Esialgu on o\u0303rn tasakaal pidanud, aga India juhtumi puhul toimus pa\u0308ris laupkokkupo\u0303rge, milles WMG sai na\u0308idata, kui palju nemad ma\u0308ngu kontrollivad. See seletab, miks Spotify ei soovi ja\u0308a\u0308da tehnoloogiafirmaks, vaid tru\u0308gib julgelt plaadifirmade ma\u0308ngumaale."}]